CELEX: 32020R1478
Language: bg
Date: 2020-10-14 00:00:00
Title: Регламент за изпълнение (ЕС) 2020/1478 на Комисията от 14 октомври 2020 година за изменение на Регламент за изпълнение (ЕС) 2015/1375 по отношение на вземането на проби, референтния метод за откриване и условията за внос във връзка с контрола на Trichinella (текст от значение за ЕИП)

15.10.2020   
               
               
                  BG
               
               
                  Официален вестник на Европейския съюз
               
               
                  L 338/7
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1478 НА КОМИСИЯТА
         от 14 октомври 2020 година
         за изменение на Регламент за изпълнение (ЕС) 2015/1375 по отношение на вземането на проби, референтния метод за откриване и условията за внос във връзка с контрола на Trichinella
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), и по-специално член 18, параграф 8, буква а) от него,
         след консултация с Постоянния комитет по растенията, животните, храните и фуражите,
         като има предвид, че:
         
                     (1)
                  
                  
                     С Регламент (ЕС) 2017/625 се определят правила за извършването на официален контрол и за действията, които да бъдат предприети от компетентните органи по отношение на производството на продукти от животински произход, предназначени за консумация от човека.
                  
               
                     (2)
                  
                  
                     
                        Trichinella е паразит, който може да се среща в месото от възприемчиви видове, като например свине, и причинява заболявания, пренасяни чрез храните при хората, когато се консумира заразено месо. В Регламент за изпълнение (ЕС) 2015/1375 на Комисията (2) се установяват специфични правила за официалния контрол на Trichinella в месото, включително лабораторно изследване на проби от месо от всички свине за клане.
                  
               
                     (3)
                  
                  
                     В зависимост от резултата от изследването за Trichinella, кланичните трупове могат да бъдат разфасовани най-много на шест части при определени условия. За производството на някои специфични продукти, получени от домашни свине, се изисква разфасоване на повече части при висока температура, преди да е наличен резултатът от изследването за Trichinella. Поради това за такива специфични продукти следва да бъде разрешено разфасоване на повече части, при условие че е гарантирана безопасността на месото.
                  
               
                     (4)
                  
                  
                     В Регламент за изпълнение (ЕС) 2015/1375 се предвижда дерогация от изследването за Trichinella при въвеждане в Съюза, когато свинете произхождат от официално свободни от Trichinella стопанства, прилагащи контролирани условия на отглеждане. Дадена трета държава може да прилага тази дерогация само ако е уведомила Комисията за прилагането на тази дерогация и ако е била включена в списък за съответната цел от Комисията.
                  
               
                     (5)
                  
                  
                     В тази връзка в член 13 от Регламент (ЕС) 2015/1375 се прави позоваване на третите държави, включени в списък в Регламент (ЕС) № 206/2010 на Комисията (3) и Решение 2007/777/ЕО на Комисията (4). Делегиран регламент (ЕС) 2020/692 на Комисията (5) отменя Регламент (ЕС) № 206/2010 и Решение 2007/777/ЕО, считано от 21 април 2021 г. Поради това и с цел опростяване, директно в посочения регламент за изпълнение следва да бъде предвидена възможността за установяване на списъци на трети държави, които прилагат дерогациите по отношение на Trichinella.
                  
               
                     (6)
                  
                  
                     Съгласно член 126, параграф 2, буква в) от Регламент (ЕС) 2017/625 и член 13 от Делегиран регламент (ЕС) 2019/625 на Комисията (6) пратките от определени животни и стоки трябва да бъдат придружавани от официален сертификат, за да се гарантира, че животните и стоките отговарят на съответните изисквания, установени с правилата, посочени в член 1, параграф 2 от Регламент (ЕС) 2017/625. Поради това член 14 от Регламент за изпълнение (ЕС) 2015/1375, съгласно който официалните сертификати за търговия с живи домашни свине в Съюза, както и за въвеждане в Съюза на такива свине и на тяхното месо, трябва да съдържат удостоверение за изследването за Trichinella или за статута на стопанствата по отношение на Trichinella, вече не е необходим и следва да бъде заличен.
                  
               
                     (7)
                  
                  
                     В глава I от приложение I към Регламент за изпълнение (ЕС) 2015/1375 се определя референтен метод за откриване на Trichinella в проби, взети от кланични трупове на домашни свине. През 2015 г. Международната организация по стандартизация прие световен стандарт ISO 18743: 2015, в който се посочва метод за откриване на ларви на Trichinella spp. в мускулна фаза в месо от отделни животински кланични трупове, предназначени за консумация от човека. Референтният метод за откриване на Trichinella, определен в Регламент за изпълнение (ЕС) 2015/1375, отговаря на изискванията на стандарт ISO 18743:2015.
                  
               
                     (8)
                  
                  
                     Поради това е целесъобразно референтният метод в Регламент (ЕС) 2015/1375 да се замени със стандарт ISO 18743:2015, за да се приведе референтният метод на Съюза в съответствие с този световен стандарт. Това ще улесни износа на свинско месо от Съюза, без да се създават допълнителни изисквания или тежест за европейските лаборатории, които използват референтните методи за официален контрол.
                  
               
                     (9)
                  
                  
                     Тъй като Регламент (ЕС) № 206/2010 и Решение 2007/777/ЕО се отменят считано от 20 април 2021 г., изменението на списъка на трети държави и на образците на сертификати следва да се прилага от тази дата.
                  
               
                     (10)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент за изпълнение (ЕС) 2015/1375 се изменя, както следва:
            
                        1)
                     
                     
                        В член 2, параграф 3 втора алинея се заличава.
                     
                  
                        2)
                     
                     
                        В член 3 се вмъква следният параграф 5:
                        
                           „5.   Чрез дерогация от член 2, параграф 3 и след одобрение от компетентния орган:
                           
                                       а)
                                    
                                    
                                       кланичните трупове могат да бъдат разфасовани в транжорна, свързана с кланицата или отделена от нея, при условие че:
                                       
                                                   i)
                                                
                                                
                                                   процедурата е одобрена от компетентния орган;
                                                
                                             
                                                   ii)
                                                
                                                
                                                   кланичният труп или частите от него не са предназначени за повече от една транжорна;
                                                
                                             
                                                   iii)
                                                
                                                
                                                   транжорната е разположена на територията на държавата членка; и
                                                
                                             
                                                   iv)
                                                
                                                
                                                   в случай на положителен резултат всички части се обявят за негодни за консумация от човека;
                                                
                                             
                                 
                                       б)
                                    
                                    
                                       кланичните трупове, получени от домашни свине, могат да бъдат разфасовани на повече части в транжорна, която се намира в същото помещение или която е свързана с кланицата, при условие че:
                                       
                                                   i)
                                                
                                                
                                                   процедурата е одобрена от компетентния орган;
                                                
                                             
                                                   ii)
                                                
                                                
                                                   за производството на специфични продукти е необходимо разфасоване при висока температура;
                                                
                                             
                                                   iii)
                                                
                                                
                                                   в случай на положителен резултат всички части се обявят за негодни за консумация от човека.“
                                                
                                             
                                 
                     
                  
                        3)
                     
                     
                        Член 4 се изменя, както следва:
                        
                                    а)
                                 
                                 
                                    в параграф 1 първа алинея се заменя със следния текст:
                                    „Трупове по член 2 или части от тях, с изключение на тези по член 3, параграф 5, не могат да напускат помещението, преди да се установи, че резултатът от изследването за Trichinella е отрицателен.“
                                 
                              
                                    б)
                                 
                                 
                                    параграф 3 се заменя със следното:
                                    
                                       „3.   Когато в кланицата има процедура, с която се цели да се гарантира, че нито една част от изследваните трупове не напуска помещенията, докато не бъде получен отрицателен резултат от изследването за Trichinella, и процедурата е формално одобрена от компетентния орган или когато се прилага изключението, предвидено в член 3, параграф 5, здравната маркировка, предвидена в член 18, параграф 4 от Регламент (ЕС) 2017/625, може да бъде нанасяна, преди да бъдат получени резултатите от изследването за Trichinella.“
                                    
                                 
                              
                  
                        4)
                     
                     
                        В член 13 параграф 2 се заменя със следното:
                        
                           „2.   Само третите държави, включени в списъка в приложение VII, могат да прилагат дерогациите, предвидени в член 3, параграфи 2 и 3, след като са уведомили Комисията за прилагането на посочените дерогации.“
                        
                     
                  
                        5)
                     
                     
                        Член 14 се заличава.
                     
                  
                        6)
                     
                     
                        В приложение I глава 1 се заменя със следното:
                        „ГЛАВА I
                        
                           РЕФЕРЕНТЕН МЕТОД ЗА ОТКРИВАНЕ
                        
                        Референтният метод за откриване за изследването на проби за Trichinella е ISO 18743:2015.“
                     
                  
                        7)
                     
                     
                        Вмъква се следното приложение VII:
                        
                           
                              „ПРИЛОЖЕНИЕ VII
                              
                                 Трети държави, прилагащи дерогацията, посочена в член 13, параграф 2
                              
                               
                           
                        “
                  
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Член 1 параграфи 4, 5 и 7 се прилагат от 21 април 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 14 октомври 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 95, 7.4.2017 г., стр. 1.
         
            (2)  Регламент за изпълнение (ЕС) 2015/1375 на Комисията от 10 август 2015 г. относно установяване на специфични правила за официалния контрол на трихинели (Trichinella) в месото (ОВ L 212, 11.8.2015 г., стр. 7).
         
            (3)  Регламент (ЕС) № 206/2010 на Комисията от 12 март 2010 г. за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо и за определяне на изискванията за ветеринарното сертифициране (ОВ L 73, 20.3.2010 г., стр. 1).
         
            (4)  Решение 2007/777/ЕО на Комисията от 29 ноември 2007 г. за определяне на ветеринарно-санитарни и здравни изисквания и образци на сертификати за внос от трети страни на определени месни продукти и обработени стомаси, пикочни мехури и черва за консумация от човека и за отмяна на Решение 2005/432/ЕО (ОВ L 312, 30.11.2007 г., стр. 49).
         
            (5)  Делегиран регламент (ЕС) 2020/692 на Комисията от 30 януари 2020 г. за допълнение на Регламент (ЕС) 2016/429 на Европейския парламент и на Съвета по отношение на правилата за въвеждането в Съюза на пратки с някои животни, зародишни продукти и продукти от животински произход и за движението им и боравенето с тях след въвеждане (ОВ L 174, 3.6.2020 г., стр. 379).
         
            (6)  Делегиран регламент (ЕС) 2019/625 на Комисията от 4 март 2019 г. за допълнение на Регламент (ЕС) 2017/625 на Европейския парламент и на Съвета по отношение на изискванията за въвеждане в Съюза на пратки от определени животни и стоки, предназначени за консумация от човека (ОВ L 131, 17.5.2019 г., стр. 18).